Κωνσταντίνος Φρόντζος

Ο Κωνσταντίνος Φρόντζος (Πυρσόγιαννη ΙωαννίνωνΒασίλη Κραψίτη, Σύγχρονοι Ηπειρώτες ευεργέτες (1913-1986), εκδόσεις του συλλόγου «Οι φίλοι του Σουλίου», Αθήνα 1987, σελ. 237-238., 1904 – Ιωάννινα, 24 Δεκεμβρίου 1986) ήταν Έλληνας δικηγόρος και πολιτικός από την Ήπειρο. Διετέλεσε βουλευτής και δήμαρχος Ιωαννίνων.
 Βιογραφία 
Ολοκλήρωσε τη δευτεροβάθμια εκπαίδευση στη Φλώρινα. Σπούδασε Νομικά στο πανεπιστήμιο των Αθηνών  (πτυχιούχος το 1930) και εξάσκησε το επάγγελμα του δικηγόρου στα Γιάννενα. Κατήλθε στον πολιτικό στίβο το 1931 με το Κόμμα Φιλελευθέρων. Στις εκλογές του 1946 πήρε 620 ψήφους και δεν κατάφερε να εκλεγεί.ΕΚΛΟΓΕΣ 1946 - ΟΙ 1.538 ΠΟΛΙΤΕΥΤΕΣ Εξελέγη για πρώτη φορά βουλευτής στις εκλογές του 1956 με την ΕΡΕ με 3.135 ψήφουςεφ. Ελευθερία, φύλλο 22/2/1956, Εκλογικά αποτελέσματα εις νομούς Ιωαννίνων και Θεσπρωτίας . Ο Φρόντζος επανεξελέγη το 1958 με την ΕΡΕ και στις εκλογές του 1961 με το ίδιο κόμμα με 8.713 σταυρούςεφ. Ελευθερία, φύλλο 31/10/1961 , σελ. 7..

Εξελέγη δήμαρχος Ιωαννίνων στις δημοτικές εκλογές που διεξήχθησαν το 1978 και υπηρέτησε ως τις 30 Ιανουαρίου 1980, οπότε παραιτήθηκε για λόγους υγείαςΔήμος Ιωαννιτών , Διατελέσαντες Δήμαρχοι Ιωαννίνων. Χρημάτισε πρόεδρος του τμήματος Ιωαννίνων του Ελληνικού Ερυθρού Σταυρού και από το 1955 ως το θάνατό του ήταν πρόεδρος της Εταιρείας Ηπειρωτικών Μελετών.

Πέθανε την παραμονή των Χριστουγέννων του 1986.

Εκτός από την πολιτική του δράση, ήταν επίσης συλλέκτης και ασχολήθηκε με τη λαογραφία. To όνομά του δόθηκε στο Λαογραφικό Μουσείο Ηπειρωτικής Λαϊκής Τέχνης.
 Παραπομπές 

Κατηγορία:Δήμαρχοι Ιωαννίνων
Κατηγορία:Βουλευτές Ιωαννίνων
Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το κόμμα των Φιλελευθέρων